АҞӘА, хәажәкыра 4– Sputnik, Бадраҟ Аҩӡба. Иахьа, асааҭ 12:30 рзы Очамчыратәи аԥсыӡзауад аҵәахырҭа амца акит. Ҩ-сааҭ ҵуеит амцарцәара иаҿуижьҭеи ҳәа иҳәоит Аԥсны АҶА аминистр Лев Кәыҵниа.
"Аҭыԥ аҿы амцарцәага машьынақәа хәба аус руеит. Амца акыр еимҽханакуп, арцәара уадаҩуп", - ҳәа иҳәоит аминистр.
Иара убасгьы иҳәеит амцарцәара ишалахәу ҩажәаҩык рҟынӡа амцарцәаҩцәа.
Аҵәахырҭа иалабылуеит ирхиаз аалыҵ – аԥсыӡшыла.
Амцакра зыхҟьаз амзыз макьаназ ишьақәыргылам.